На основу Решења Привредног суда у Сомбору, посл.број Ст. 10/2015 од 15.11.2021. године, а у складу са члановима 131, 132, 133 и 135 Закона о стечају (*„Службени гласник РС“ број 104/2009, 99/2011, 71/2012-Одлука Уставног суда, 83/2014*) те Националним стандардом број 5 - Национални стандард о начину и поступку уновчења имовине стечајног дужника (*„Службени гласник РС“ број 13/2010*), као и Законом о изменама и допунама Закона о Агенцији за лиценцирање стечајних управника (*„Службени гласник РС“ број 89/2015*), уз претходно прибављену сагласности одбора поверилаца на продају стечајног дужника као правног лица од 24.05.2022. године, Агенција за лиценцирање стечајних управника као стечајни управник стечајног дужника

**ПОЉОПРИВРЕДНО-ПРОИЗВОДНО ПРЕДУЗЕЋЕ**

**„МЛАДИ БОРАЦ“ АД СОНТА - у стечају**

**Сонта**

Салаш Млади Борац бб

**О Г Л А Ш А В А**

ПРОДАЈУ СТЕЧАЈНОГ ДУЖНИКА КАО ПРАВНОГ ЛИЦА

МЕТОДОМ ЈАВНОГ НАДМЕТАЊА

( прва продаја)

Предмет продаје је стечајни дужник **ППП „Млади борац“ а.д. Сонта – у стечају, Салаш Млади Борац бб, матични број 08644586 као правно лице са најзначајнијом имовином** (н*апомена: опис и спецификација предметне имовине детаљно је приказан кроз продајну документацију)* коју чини:

|  |  |  |
| --- | --- | --- |
| **Предмет продаје** | **Почетна цена****РСД** | **Депозит****РСД** |
| **Пољопривредно и остало земљиште** укупне површине **293 ха 37 а 28 м2**, уписано у ЛН 792 и ЛН 2646 КО Сонта, врста права: својина, облик својине: приватна, обим удела 1/1 осим кат. парц. 2845/53 уписана у ЛН 2646 КО Сонта са обимом удела ½; **Објекти пољопривреде** који се налазе на-кат. парц. бр. 7637/12 уписане у ЛН 2268 КО Сонта: магацин на спрат 1.010 м2; гаража за смештај пољоп. машина и радионице 1.770 м2; хала за пољоп. машине 810 м2; управна зграда 237 м2 ; зграда бензинске пумпе 54 м2 и др.; - кат. парц. бр. 7636/6 уписане у ЛН 2268 КО Сонта: колска вага 60 м2 и вагарска кућица 10 м2;- кат. парц. бр. 7637/1 уписане у ЛН 3814 КО Сонта: бунар 4 м2 и хидрофор 4м2; и остали објекти;**Пољопривредна механизација** – комбајн „Ђуро Ђаковић“ 36-20 са шесторедним адаптером за кукуруз – 1 ком., комбајн „ЗМАЈ“ 143 – 1 ком., трактор „Белорус“ МТЗ 820 – 3 ком., трактор „Белорус“ МТЗ 920 – 1 ком., трактор „ИМТ“ 533 – 1 ком., трактор „ Масеј Фергусон“ 8160 – 1 ком., трактор „Клас Арион“ 630ц година производње 2011. – 1 ком., приколице „Змај“ (8т) – 6 ком., приколице „Технострој“ ПДУ – 3 ком., плуг (4 бразде) „Бенсон“ – 2 ком., сејачица „Сулки“ – 1 ком., и остале прикључне машине и опрема за пољопривредну производњу.*Напомена: проглашеном купцу правног лица, улазак у посед имовине ће бити могућ након истека уговора о закупу пољопривредног земљишта тј. дана 01.11.2022.г.*  | **180.707.865,00**  | **72.283.146,00** |

Право учешћа у поступку продаје имају сва правна и физичка лица која:

1. након добијања предрачуна, **изврше уплату ради откупа продајне документације у износу од 400.000,00 динара + ПДВ ( 20%).** Захтев за доставу предрачуна мора се упутити поверенику стечајног управника путем електронске поште на адресу: so.ljubovic@gmail.com. Предрачун се мора преузети на адреси канцеларије повереника стечајног управника у Сомбору, Лазе Костића 6, сваког радног дана у периоду од 9:00 до 15:00 часова, уз обавезну претходну најаву поверенику стечајног управника. Крајњи рок за преузимање предрачуна је до 15:00 часова дана 13.07.2022.г. Крајњи рок за уплату и преузимање продајне документације је до 16:00 часова дана 13.07.2022.г. уз доказ о уплати;
2. уплате **депозит** на текући рачун стечајног дужника бр. **325-9500600061504-32** који се води код „OTП Банка Србија АД Нови Сад“, или положе неопозиву првокласну банкарску гаранцију наплативу на први позив. **Рок за уплату депозита је 15.07.2022. године** (најкасније 5 радних дана пре одржавања продаје). У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управника, Београд, Теразије 23, VI спрат, закључно са 15.07.2022.године до 15:00 часова по београдском времену. У обзир ће се узети само банкарске гаранције које пристигну на назначену адресу у назначено време. Гаранција мора имати рок важења до 22.09.2022.године.
3. **Потпишу** **Уговор** о чувању поверљивих података и **Изјаву** о губиткуправа на враћање депозита. Уговор и Изјава чине саставни део продајне документације;

Имовина се купује у виђеном стању и може се разгледати након откупа продајне документације, сваким радним даном од 10.00 до 14.00 часова, а најкасније до 15.07.2022. године (уз претходну најаву поверенику стечајног управника).

Након уплате депозита, а најкасније до 20.07.2022. године, потенцијални купци, ради правовремене евиденције, морају предати поверенику Агенције за лиценцирање стечајних управника: образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), оверено овлашћење за заступање, уколико на јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање биће одржано дана 22.07.2022. године у 11:00 часова,** на следећој адреси: **Агенција за лиценцирање стечајних управника, Подручна јединица за стечај Нови Сад, Булевар Михајла Пупина бр. 10, V спрат.**

**Регистрација учесника** почиње два сата пре почетка јавног надметања, а завршава се 10 минута пре почетка јавног надметања, односно у периоду од 9:00-10:50 часова на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену;
6. потписује записник.

У случају да на јавном надметању победи Купац који је дeпoзит обезбедио банкарском гаранцијом, исти мора уплатити износ депозита на рачун стечајног дужника у року од 2 (два) радна дана од дана јавног надметања, а пре потписивања купопродајног уговора, након чега ће му бити враћена гаранција.

Купопродајни уговор се потписује у року од 5 радних дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени купац је дужан да уплати преостали износ купопродајне цене у року од **15 дана** од дана потписивања купопродајног уговора. Ако проглашени купац не закључи купопродајни уговор, или не уплати купопродајну цену у прописани роковима и по прописаној процедури, губи право на повраћај депозита, а за купца се проглашава други најбољи понуђач. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од 2 (два) радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од 5 (пет) радних дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања. Уплатилац депозита губи право на повраћај депозита у складу са Изјавом о губитку права на повраћај депозита.

Порезе и трошкове који произилазе из закљученог купопродајног уговора у целости сноси купац.

Није дозвољено достављање оригиналне банкарске гаранције пошиљком (обичном или препоручено), путем факса, мејла, или на други начин, осим на начин прописан у тачки 2. услова за стицање права на учешће из овог огласа.

**НАПОМЕНА:** У случају да за купца у поступку продаје стечајног дужника буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл.гласник РС“ бр.51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају пролашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције.

Овлашћено лице: повереник Предраг Љубовић контакт телефон 063/525-104 или путем електронске поште на адресу so.ljubovic@gmail.com